મહેસાણા: મહેસાણાના બાયપાસ રોડ પાંચોટ સર્કલમાં 20 યુવાનોના ટોળાએ કોંગ્રેસ હાય હાયના સુત્રો પોકારીને પૂતળાદહન કર્યું હતું. જેને લઇને તાલુકા પોલીસ સ્થળ પર દોડી જઇ 4 યુવાનોને પકડીને 20 માણસોના ટોળા સામે ગુનો નોંધ્યો હતો. યુવાનોએ કોંગ્રેસ ખેડૂતોના દેવા માફી અંગે આવેદન અને રજૂઆત કરે છે, પણ પાટીદાર મુદે ઠોસ રજૂઆત ન કરતા રાહુલ ગાંધીનું પૂતળું બાળ્યું હોવાનું જણાવ્યું હતું. જોકે પાસ તરફથી આવો કોઇ કાર્યક્રમ અપાયો ન હોવાનું સૂત્રોએ જણાવ્યું હતું.